Yella yiwen umɣar yesɛa sebɛa n teslatin, refdent s tadist, ttinitent. Ihi, amɣar-nni iruḥ ɣer ssuq yuɣ-asent-id sebɛa ttefaḥin. Imi d-yuɣal si ssuq, yelluẓ deg ubrid yeddem-d deg yiwet n ttefaḥt, yečča deg-s nnefṣ. Imir yendem. Ileḥḥu-d yettxemmim amek ara yexdem. Anta i wumi ara yefk nnefṣ-nni ? Yenna : « Waqila ad awḍeɣ kan ad tent-ḍeggreɣ si ṭṭaq n tujrut, tin id- tṣeḥ d tin. Yewweḍ s axxam, yuli ɣer ṭṭaq n tujrut iḍegger tittefaḥin s agens. Tid uzzlent-d buḥwaṣu ddment yiwet yiwet di ttefaḥin-nni. Taneggarut-nni, meskint, d tuḍɛift, ur tezmir ara i udegger ur tezmir, tufa nnefṣ-nni tečča-t tessusem. Asmi d-lulen, igerdan-nni, lulen-d kemlen akk. Ma d mmi-s n tuḍɛift-nni ilul-d d amnaṣef. Dɣa tsemma-as ‘’Ɛmeṛ nnefṣ ‘’.